கோழி முட்டையிட்டிருக்கிறது. கோழிக்காரர் ஒவ்வொரு நாளும் முட்டையை எடுத்து அலமாரியில் வைத்திருந்தாராம். திடீரென்று அலமாரிக்குள்ளிருந்து கோழிக்குஞ்சு சத்தம் கேட்டிருக்கிறது. பதறிப் போய் அலமாரியைத் திறந்தால் அடை வைக்காமலே முட்டை குஞ்சாக மாறியிருக்கிறது. இது கதையில்லை. இந்தக் கோடையில் உண்மையிலேயே நடந்திருக்கிறது. அவ்வளவு சூடு. கோழிப்பண்ணை இன்குபேட்டர்களில் முட்டையிலிருந்து குஞ்சு பொறிக்க வைக்க 99 முதல் 102 பாரன்ஹீட் வெப்பத்தை பராமரிப்பார்கள். இப்பொழுதுதான் சராசரி வெப்பநிலையே சாதாரணமாக நூறைத் தாண்டுகிறது. அப்புறமென்ன? முட்டையை உடைத்துக் கொண்டு குஞ்சு வெளியே வந்து விட்டது. இப்படியெல்லாம் முட்டை குஞ்சானது. குஞ்சு ரோஸ்ட் ஆனது போன்ற செய்திகளையெல்லாம் படிக்கும் போது நமக்கு என்ன ஆகுமோ என்று திக்கென்றிருக்கிறது. ஒண்ணே ஒண்ணு கண்ணே கண்ணு!